‘Geen E.coli in Bloem se drinkwater’Argieffoto Dit kom nadat foto’s op sosiale media gedeel is van vuilbruin drinkwater en gerugte dat daar geringe tekens van E.coli in die stad se drinkwater gevind is. Kido Thoabala, woordvoerder van die departement van waterwese in die Vrystaat, het gesê die departement, Bloemwater en die Mangaung-metro het ondersoek ingestel na die bewerings en die water deur kenners laat toets. “Die resultate het gewys die water wat aan Bloemfontein verskaf word voldoen aan standaarde soos uiteengesit deur die Suid-Afrikaanse Nasionale Standaarde (Sans). Daar is geen tekens van E.coli of bykomende dosisse chloor wat in dié stadium in die reservoirs gebruik word nie.” Thoabala het gesê inwoners wat navrae het oor die kwaliteit van drinkwater kan 0800 111 300 of (051) 410 6689 skakel. Hulle kan die departement ook kontak by 0800 200 200.